Lise von Seelen (S), 2006-04-25:
Lovforslaget her tager sit udgangspunkt i de rammer, børnene befinder sig i, når de opholder sig i de pædagogiske dagtilbud, og hvordan de indrettes på en sådan måde, at de kan styrke og stimulere børnenes udvikling.
Det har vi Socialdemokrater tidligere rejst som et vigtigt spørgsmål i forbindelse med det gode børneliv.
Det er vigtigt, at der er plads nok til ungerne, og det er ligeledes vigtigt, at børnene motiveres til at være fysisk aktive.
Vi ved også, at det har betydning for antallet af konflikter, at der er plads nok, og at indretningen er på den rigtige måde.
Når der er frisk luft, mindskes luftvejsinfektionerne, så på en måde kan man også sagtens sige, at det her kan opfattes som sundhedsfremme over for børnene.
At fantasifuld indretning og gerne kunst på væggene for min skyld er vitaminer for fantasien, er uden for enhver tvivl.
Så når vi ønsker kreativitet og innovation på dagsordenen i fremtidens samfund, så er det da her, vi skal starte.
Derfor er det ærgerligt, at ministeren ikke har skruet mere op for ambitionerne i lovforslaget.
Hvis vi vil noget med kortlægningen og den efterfølgende handlingsplan, må vi også sikre, at der er mulighed for offensivt at satse på området og skabe forbedringer.
Men det vil kunne indgå i en handlingsplan, dvs. en prioritering af dagtilbuddets konstaterede børnemiljøproblemer, som vil kunne afhjælpes, i takt med at dagtilbuddet har økonomisk råderum hertil.«
Senere i samme afsnit står der, og jeg citerer igen: »Lovforslaget indeholder derfor ikke forudsætninger om merudgiftskrævende initiativer for dagtilbuddet.«
Det betyder altså i praksis, at der sker en registrering af børnemiljøet, at der udarbejdes handleplaner, men at der ikke følger ressourcer med til at tage yderligere initiativer for at afhjælpe problemerne.
Det synes vi er et problem.
Det er ikke et problem, at vi skal prioritere.
at man skaber en forventning og nogle håb om forbedringer og man så ikke har ressourcerne til at indfri dem.
Jeg må opfatte, at ministeren mener, at der alene ved at registrere og udarbejde planer vil ske et kvalitetsløft.
Den opfattelse deler vi ikke fuldstændigt.
Nu er det jo sådan, at det her slet ikke er nyt stof for personalet i dagtilbuddene.
At miljøet i dagtilbuddene har en stor betydning for børnenes trivsel og udvikling, har vi jo set gennem mange år.
Vi har fået henvendelser fra personalet, der netop har rettet de her henvendelser til os og sagt, at hvis vi skal have den gode kvalitet i institutionerne, så skal vi også have gode vilkår.
Så vi trænger til et kvalitetsløft, sådan at vi får noget ud af anstrengelserne.
Vi har ikke brug for flere ansatte, der bare sidder og arbejder med papir.
Vi har brug for flere ansatte, der arbejder sammen med børnene, så vi kan få en bedre kvalitet.
Vi kender fænomenet fra undervisningsmiljøerne, som nu efterhånden har et par leveår på bagen, og derfra ved vi faktisk, at de beskrevne planer ikke bruges som det aktive redskab, som de var tænkt som.
Det er nogle af de ting, som vi kan undersøge i forbindelse med behandlingen her og kan stille nogle uddybende spørgsmål til.
I lovforslaget beskrives det, at det er den enkelte daginstitution, der skal være ansvarlig for udredningen og udarbejdelsen af handleplaner.
Det bør efter vores mening være et kommunalt ansvar, som i praksis selvfølgelig kan uddelegeres til institutionerne, og vi mener også, at de forældrevalgte skal have mere indflydelse på det her spørgsmål.
Vi mener ikke, at spørgsmålene kun skal drøftes med de forældrevalgte bestyrelser.
Vi mener også, der skal ligge nogle reelle høringsmuligheder i det eller eventuelt en godkendelse som det første step i en handlingsplan.
Vi er således positive over for forslaget, men finder, at ministeren skal skrue op for ambitionerne, og det kunne bl.a. ske ved at give mulighed for at skabe forbedringer for dermed at sikre, at loven ikke bliver en skuelov.
Vi mener, loven skal bruges til at skabe positive forbedringer af børnenes opvækst, og der er afsat 2 mia. kr. over 4 år, hvoraf de 400 mio. kr. er afsat her i 2006.
Det er i virkeligheden ikke så mange penge, når vi kigger på, at området har været udsat for nedskæringer i de sidste år, men som sagt går vi positivt ind i at arbejde med lovforslaget og håber på, at vi gennem et samarbejde kan skrue op for ambitionerne og derved skabe bedre kvalitet i de pædagogiske dagtilbud, for det fortjener de.